Iljinisa
Iljinisa (isp. Illiniza, keč. Illinisa) – snaudžiantis ugnikalnis Anduose, centriniame Ekvadore, Kotopaksio ir Pičinčos provincijose, 55 km į pietvakarius nuo Kito. Ugnikalnį sudaro du kūgiai: Pietų Iljinisa (5248 m) ir Šiaurės Iljinisa (5126 m). Kalną sudaro pleistoceno laikų uolienos (dacitas, andezitas). Tačiau Tišigučio lavos kūgis buvo aktyvus ir holoceno metu. Populiarus alpinizmas: Pietų Iljinisa padengta ledyno todėl įkopiama sunkiau, o Šiaurės Iljinisa – paprasčiau.